**دغه رسنیزه خبرتیا د ملګرو ملتونو د بشري حقونو د شوری له لوري خپره شوې (ژنیو)**

**د نړیوالې دوره یي بیا کتنې (UPR) له لوري به د افغانستان د بشري حقونو رپوټ و ارزول شي.**

**ژنیو ( د ۲۰۱۹ کال د جنوري ۱۶مه)** -د ۲۰۱۹ کال د جنوري‌ په ۲۱مه نیټه د دوشنبه په ورځ به د ملګرو ملتونو د نړیوالې دوره یي بیا کتنې (UPR) کاري ټیم له لوري د افغانستان د بشري حقونو رپوټ د دریم ځل لپاره  د یوې غونډې په ترڅ کې وارزول شي، چې دغه غونډه به په ژوندۍ بڼه د ویبسایټ[webcast live](http://webtv.un.org/)  له لارې خپره شي.

افغانستان یو له هغو ۱۴ هیوادونو څخه دی چې د نړیوالې دوره یي بیا کتنې کاري ټیم به یې د خپلې راتلونکې غونډې په ترڅ کې وارزوي، چې د جنوري له ۲۱مې څخه د فبروري تر لومړۍ نیټې تر سره کیږي. د افغانستان لومړنۍ بیا کتنه د ۲۰۰۹ کال د مې په میاشت کې او دویمه بیا کتنه د ۲۰۱۴ په جنورۍ کې تر سره شوه.

هغه اسناد چې پر بنسټ یې بیا کتنه تر سره کیږي: ۱) ملي رپوټ - هغه معلومات چې د ارزونې لاندې د هېواد له لوري چمتو شوي ؛ ۲) هغه معلومات چې د بشري حقونو د خپلواکو متخصصینو او ګروپونو په رپوټونو کې شتون لري، چې د ځانګړو کړنلارو، د بشري حقونو د تړونونو بنسټونو او د ملګرو ملتونو نورو ادارو په نوم پیژندل کیږي؛ ۳) هغه معلومات چې د بشري حقونو د ملي ادارو، سیمه ییزو موسساتو او د مدنې ټولنې ډلو په ګډون د نورو ښکیلو ادارو له خوا برابر شوي وي.

هغه درې رپوټونه چې د جنورۍ په ۲۱مه نیټه د افغانستان د بیاکتنې بنسټ جوړوي، [دلته](https://www.ohchr.org/EN/HRBodies/UPR/Pages/AFIndex.aspx) د لاسرسي وړ دي.

**ځای**: ژنیو، د ملتونو ماڼۍ، تالار نمبر ۲۰

**وخت او نیټه**: دوشنبه، د جنوري یویشتمه، له غرمې وروسته له ۲:۳۰ – ۶:۰۰

دوره یي بیا کتنه (UPR)یوه ځانګړې پروسه ده، چې پکې د ملګرو ملتونو ټولو ۱۹۳ غړو هیوادونو د بشري حقونو د ریکارډ دوره یې بیا کتنه تر سره کیږي. په داسې حال کې چې لومړۍ غونډه یې د ۲۰۰۸ کال په اپریل کې تر سره شوې وه، د ملګرو ملتونو ټول ۱۹۳ غړي هیوادونه د دوره یې بیا کتنې په لومړي او دویم پړاو کې وارزول شول. د دوره یې بیا کتنې په دریم پړاو کې یو ځل بیا له هیوادونو څخه تمه کیږي، تر څو دهغو سپارښتنو په اړه د ګامونو پورته کولو اړوند څرګندونې وکړي چې د بیا کتنې په تیر پړاو کې ورته ورکړل شوې وې او دوی یې د تعقیب ژمنه کړې وه، او همدارنګه د بشري حقونو په برخه کې د هیواد پروروستیو پرمختګونو رڼا واچوي.

د افغانستان د بهرنیو چارو وزیر ښاغلی صلاح الدین ربانی به د افغانستان د پلاوي مشري کوي.

د درې هیوادونو استازي، چې د افغانستان د بیا کتنې راپور به وړاندې کوي، ایسلند، نایجیریا او فلیپین هیوادونه دي.

دغه غونډه به د <http://webtv.un.org> ویبسایټ له لارې خپریږي.

د وینا کوونکو لست او هغه ټولې دلاسرسي وړ ویناوې چې د افغانستان د بیا کتنې په اوږدو کې به وړاندې کیږي، دلته [UPR Extranet](https://extranet.ohchr.org/sites/upr/Sessions/32session/Afghanistan/Pages/default.aspx) او په دې لینک کې خپریږي.

ټاکل شوې چې د دوره یي بیا کتنې (UPR) کاري ټیم د جنوري په ۲۵مه نیټه له غرمې وروسته په ۳:۳۰ بجو هغه سپارښتنې چې افغانستان ته چمتو شوي، و مني. تر بیا کتنې لاندې هیواد کولای شي د هغو سپارښتنو پر وړاندې، چې د بیا کتنې پر مهال ورته وړاندې شوي، خپل دریځ بیان کړي. سپارښتنې به له رسنیو سره په همدې ورځ له وړاندې شریکې شي.

پای

د لازیاتو معلوماتو او رسنیزو غوښتنو لپاره مهرباني وکړئ له رولاندو ګامیز سره په *+41 (0) 22 917 9711 /* *rgomez@ohchr.org* او سادرک ساپي سره په *+41 (0) 22 917 9845 /* *csapey@ohchr.org* ادرسونو اړیکه ونیسئ.

د دوره یي بیا کتنې (UPR) په اړه د لازیاتو معلوماتو د ترلاسه کولو لپاره دغه ویبسایټ ته مراجعه وکړئ. [www.ohchr.org/hrc/upr](http://www.ohchr.org/hrc/upr)

**د** **ملګرو ملتونو د بشري حقونو د شوری په اړه موږ د ټولنیزو رسنیو له لارې تعقیب کړئ:** [Facebook](https://www.facebook.com/UNHRC)  [Twitter](https://twitter.com/UN_HRC)  [YouTube](https://www.youtube.com/c/UNHumanRightsCouncil)[Instagram](https://www.instagram.com/humanrightscouncil/)